ddrg/super_eurlex huggingface dataset:
Schengenin säännöstö - Toimeenpanevan komitean päätös, tehty 21 päivänä huhtikuuta 1998, myönnettyjä viisumeja koskevien tilastotietojen vaihdosta (SCH/Com-ex (98) 12)



Virallinen lehti nro L 239 , 22/09/2000 s. 0196 - 0196



TOIMEENPANEVAN KOMITEAN PÄÄTÖS, tehty 21 päivänä huhtikuuta 1998, myönnettyjä viisumeja koskevien tilastotietojen vaihdosta (SCH/Com-ex (98) 12) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 9 artiklan, ottaa huomioon kyseisen sopimuksen 16 artiklan, ottaa huomioon, että myönnettyjä viisumeja ja muodollisesti hylättyjä viisumihakemuksia koskevien tilastotietojen vaihto asemapaikassa antaa yksittäisille ulkomaan edustustoille mahdollisuuden saada tietoja niiden toimivaltaan kuuluvien viisumihakemusten yleisestä kehityksestä ja hakemusten mahdollisista siirtymisistä jonkin Schengen-valtion edustustosta toiseen, ottaa huomioon, että näin asemapaikassa saatu kokonaisvaikutelma antaa mahdollisuuden esittää konsuliedustustojen yhteistyössä todettujen kehityssuuntausten syitä koskevia, erityisesti "viisumikauppaan" liittyviä kysymyksiä, tehdä käytäntöön liittyviä päätelmiä ja laatia tarvittaessa asianomaiselle kansalliselle viranomaiselle tehtäviä suosituksia, ottaa huomioon, miten suuria hallinnollisia ponnistuksia työryhmä II:n keskusryhmälle osoitetussa muistiossa SCH/II (95) 50 rev 2 pyydetty kuukausittain suoritettava tilastotietojen vaihto lyhytaikaista oleskelua varten tarkoitettujen viisumien myöntämisestä ja niitä koskevien hakemusten muodollisesta hylkäämisestä aiheuttaisi konsuli- ja diplomaattiedustustoille, ottaa huomioon, että tilastotiedot myönnetyistä alueellisesti rajoitetuista viisumeista on asian poikkeuksellisen luonteen vuoksi edelleen vaihdettava asemapaikassa kuukausittain, ON PÄÄTTÄNYT SEURAAVAA: 1. Tilastotiedot lyhytaikaiseen oleskeluun, kauttakulkuun ja lentokenttäkauttakulkuun oikeuttavien viisumien myöntämisestä ja niitä koskevien hakemusten muodollisesta hylkäämisestä vaihdetaan neljännesvuosittain. 2. Noudattaen Schengenin sopimuksen soveltamisesta tehdyn yleissopimuksen 16 artiklassa määrättyjä velvoitteita, jotka on esitetty selvästi yhteisen konsuliohjeiston liitteessä 14 ja joiden mukaisesti Schengen-valtioiden on toimitettava 72 tunnin kuluessa alueellisesti rajoitettujen viisumien myöntämistä koskevat tiedot, Schengen-valtioiden diplomaatti- ja konsuliedustustoja muistutetaan erityisesti velvoitteesta (ks. SCH/Com-ex decl 4), jonka mukaan niiden on vaihdettava kuukausittain tilastotiedot edellisen kuukauden aikana myönnetyistä alueellisesti rajoitetuista viisumeista ja toimitettava nämä tiedot edelleen asianomaiselle keskusviranomaiselle. 3. Yhteisen konsuliohjeiston asiaa koskevaa VIII lukua täydennetään vastaavasti(1). Brysselissä 21 päivänä huhtikuuta 1998. Puheenjohtaja J. Vande Lanotte (1) Ks. SCH/Com-ex (99) 13.
1999/213/EY: Neuvostossa kokoontuneiden Euroopan yhteisöjen jäsenvaltioiden hallitusten edustajien päätös, tehty 11 päivänä maaliskuuta 1999, neljännen AKT-EY-yleissopimuksen soveltamiseksi toteutettavia toimenpiteitä ja noudatettavia menettelyjä koskevan sisäisen sopimuksen muuttamisesta



Virallinen lehti nro L 075 , 20/03/1999 s. 0030 - 0031



NEUVOSTOSSA KOKOONTUNEIDEN EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 11 päivänä maaliskuuta 1999, neljännen AKT-EY-yleissopimuksen soveltamiseksi toteutettavia toimenpiteitä ja noudatettavia menettelyjä koskevan sisäisen sopimuksen muuttamisesta (1999/213/EY) NEUVOSTOSSA KOKOONTUNEET EUROOPAN YHTEISÖN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen, jäljempänä "perustamissopimus", ja Loméssa 15 päivänä joulukuuta 1989 allekirjoitetun ja Mauritiuksessa 4 päivänä marraskuuta 1995 allekirjoitetulla sopimuksella muutetun neljännen AKT-EY-yleissopimuksen, jäljempänä "yleissopimus", ottavat huomioon neljännen AKT-EY-yleissopimuksen ja erityisesti sen 7 artiklan soveltamiseksi toteutettavia toimenpiteitä ja noudatettavia menettelyjä koskevan sisäisen sopimuksen (1), sekä katsovat, että yleissopimuksen 5 artiklassa määrätään, että ihmisoikeuksien, kansanvallan periaatteiden ja oikeusvaltion kunnioittaminen on olennainen osa yleissopimusta, yleissopimuksen 366 a artiklassa määrätään, että jos osapuoli katsoo, että toinen osapuoli ei ole täyttänyt 5 artiklassa tarkoitettuihin olennaisiin seikkoihin liittyvää velvoitettaan, se voi pyytää toiselta osapuolelta neuvotteluja ja tietyissä olosuhteissa toteuttaa tarvittavat toimenpiteet, joihin voi tarvittaessa, mutta ainoastaan viimeisenä keinona, sisältyä yleissopimuksen soveltamisen keskeyttäminen asianomaiseen osapuoleen joko osittain tai kokonaan, olisi hyväksyttävä tehokas menettely tarvittavien toimenpiteiden toteuttamiseksi, yleissopimuksen 366 a artiklassa osapuolella tarkoitetaan yhtäältä yhteisöä ja Euroopan unionin jäsenvaltioita ja toisaalta kutakin AKT-valtiota, on välttämätöntä, että jäsenvaltiot yleissopimuksen käsittämien ja jäsenvaltioiden toimivaltaan kuuluvien alojen osalta valtuuttavat neuvoston tekemään tarvittavia päätöksiä yleissopimuksen 366 a artiklan perusteella, ja komissiota kuultuaan, OVAT PÄÄTTÄNEET SEURAAVAA: 1 artikla Lisätään sisäisen sopimuksen 2 artiklan jälkeen artikla seuraavasti: "2 a artikla Neuvosto hyväksyy neljännen AKT-EY-yleissopimuksen 366 a artiklan täytäntöönpanomenettelystä 11 päivänä maaliskuuta 1999 tehdyn päätöksen mukaisesti jäsenvaltioiden kannan yleissopimuksen 366 a artiklan täytäntöönpanon suhteen silloin, kun yleissopimus koskee niiden toimivaltaan kuuluvia aloja. Jos suunnitellut toimenpiteet koskevat aloja, joiden osalta jäsenvaltiot ovat toimivaltaisia, neuvosto voi toimia myös jäsenvaltion aloitteesta." 2 artikla Tämä päätös tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tehty Brysselissä 11 päivänä maaliskuuta 1999. J. TRITTIN Puheenjohtaja (1) EYVL L 229, 17.8.1991, s. 301
Schengenin säännöstö - Keskusryhmän päätös, tehty 22 päivänä maaliskuuta 1999, vihjeenantajien ja tiedonantajien palkitsemista koskevista yleisistä periaatteista (SCH/C (99) 25)



Virallinen lehti nro L 239 , 22/09/2000 s. 0420 - 0420



KESKUSRYHMÄN PÄÄTÖS, tehty 22 päivänä maaliskuuta 1999, Vihjeenantajien ja tiedonantajien palkitsemista koskevista yleisistä periaatteista (SCH/C (99) 25) Tiedonantajat ja vihjeenantajat ovat suureksi avuksi rajat ylittävän vakavan rikollisuuden, erityisesti huumerikollisuuden torjunnassa, koska rikollinen osapuoli tavallisesti luottaa näihin henkilöihin ja heiltä on näin ollen mahdollisuus saada kokonaiskuva erillisistä rikollisjärjestöistä ja rikollisen toiminnan rakenteista. Huumausainetyöryhmä otti Saksan puheenjohtajakaudella käsiteltäväkseen tämän aiheen ja tutki yksittäisissä Schengen-valtioissa voimassa olevaa tiedonantajien ja vihjeenantajien palkitsemista koskevaa lainsäädäntöä ja niissä noudatettavaa oikeuskäytäntöä. Huumausainetyöryhmä laati tämän tutkimuksen tulosten perusteella yhteiset suuntaa-antavat periaatteet, jotka koskevat vihjeenantajien ja tiedonantajien palkitsemista ja aineettomien etujen myöntämistä heille. Tässä esitetyt yleiset periaatteet on tarkoitettu noudatettavaksi Schengen-alueella ohjeellisina suuntaviivoina ja niillä on määrä parantaa entisestään poliisin ja tullin tällä aralla alalla tekemää yhteistyötä. Samanaikaisesti yleiset periaatteet on tarkoitettu suunnanantajiksi niille jäsenvaltioille, jotka aikovat laatia tai täydentää vastaavia säännöksiä. Keskusryhmä merkitsee tiedoksi ja hyväksyy ohjeelliset "Vihjeenantajien ja tiedonantajien palkitsemista koskevat yleiset periaatteet" (asiak. SCH/Stup (98) 72 rev 2) edellyttäen, että toimeenpaneva komitea hyväksyy kyseiset periaatteet.
Schengenin säännöstö - Toimeenpanevan komitean päätös, tehty 28 päivänä huhtikuuta 1999, Schengenin tietojärjestelmän teknisen tuen yksikön (C.SIS) perustamiskustannuksista (SCH/Com-ex (99) 4)



Virallinen lehti nro L 239 , 22/09/2000 s. 0454 - 0456



TOIMEENPANEVAN KOMITEAN PÄÄTÖS, tehty 28 päivänä huhtikuuta 1999, Schengenin tietojärjestelmän teknisen tuen yksikön (C.SIS) perustamiskustannuksista (SCH/Com-ex (99) 4) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 92 ja 119 artiklan, on saanut tiedoksi ja hyväksyy asiakirjan SCH/OR.SIS (99) 3 rev, ON PÄÄTTÄNYT SEURAAVAA: Vahvistetaan Schengenin tietojärjestelmän teknisen tuen yksikön (C.SIS) perustamiskustannuksia koskevaan talousarvioon lisätyt uudet menot; tämän perusteella kunkin sopimuspuolen osuus voidaan periä Schengenin tietojärjestelmän teknisen tuen yksikön perustamis- ja käyttökustannuksia koskevan rahoitusasetuksen (C.SIS) (SCH/Com-ex (93) 16 rev 2, 15. joulukuuta 1997) II osaston 2 kohdassa esitetyn menettelyn mukaisesti. Luxemburgissa 28 päivänä huhtikuuta 1999. Puheenjohtaja C. H. Schapper Asia: Useaa vuotta koskeva yhteenveto C.SIS:n hyväksytyistä perustamismenoista Tilanne 31 päivänä joulukuuta 1998 SCH/OR.SIS (99) 3 rev C.SIS:n perustamis- ja käyttökustannuksia koskevan rahoitusasetuksen (C.SIS) (SCH/Com-ex (93) 16 rev 2) mukaisesti Ranskan valtuuskunta esittää ohessa yhteenvetotaulukon varainhoitovuoden 1998 loppuun mennessä hyväksytyistä C.SIS:n perustamista koskevista uusista menoista. Ohjausryhmän 14 päivänä tammikuuta 1999 esittämän pyynnön mukaisesti oheisessa asiakirjassa on ilmoitettu 2. neljänneksen osalta eri summa kuin 8 päivänä syyskuuta 1998 pidetyssä keskusryhmän kokouksessa hyväksytyssä 2. neljänneksen yleiskatsauksessa (asiak. SCH/OR.SIS (98) 118). Viimeksi mainitussa asiakirjassa oli arvioiden perusteella varattu 41000 000 Ranskan frangia C.SIS:n uudistamista koskevaan sopimukseen. Sen jälkeen, kun sopimus oli allekirjoitettu ATOS-nimisen yrityksen kanssa, huomattiin kuitenkin, että tosiasialliset kustannukset ovat pienemmät kuin arvioitu määrä eli tarkalleen ottaen 38577 191 Ranskan frangia. Tästä erosta johtuen ohjausryhmä pystyi kirjaamaan C.SIS:n uudistamiseen liittyvät menot tähän talousarviokohtaan vuoden 1998 3. ja 4. neljänneksellä ylittämättä tällöin alun perin myönnettyä määrää (so. 41000 000 Ranskan frangia). Tuntuvasta erosta johtuen oli tarpeen korjata vuodeksi 1998 myönnettyjä perustamismenoja koskevaa taulukkoa jo ennen vuodelta 1998 julkistettavaa kertomusta C.SIS:n varainhoidosta, johon sisältyy menojen yksityiskohtainen erittely. Tämä taulukko esitetään toimeenpanevalle komitealle vahvistettavaksi. Monivuotinen taulukko teknisen tuen yksikön (C.SIS) hyväksytyistä perustamismenoista (tilanne 31. joulukuuta 1998) >TAULUKON PAIKKA>
Schengenin säännöstö - Toimeenpanevan komitean päätös, tehty 28 päivänä huhtikuuta 1999, televiestintää koskevasta Schengen-säännöstöstä (SCH/Com-ex (99) 6)



Virallinen lehti nro L 239 , 22/09/2000 s. 0409 - 0410



TOIMEENPANEVAN KOMITEAN PÄÄTÖS, tehty 28 päivänä huhtikuuta 1999, televiestintää koskevasta Schengen-säännöstöstä (SCH/Com-ex (99) 6) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 44 artiklan, ON PÄÄTTÄNYT SEURAAVAA: Hyväksytään Schengenin yleissopimuksen 44 artiklan mukaisen tehtävänannon täytäntöön panemiseksi sovitut Schengen-valtioiden poliisi- ja tulliviranomaisten tulevien kansainvälisten digitaalisten radiojärjestelmien taktiset ja toiminnalliset vaatimukset, yhtenäisten salausalgoritmien kehittämistä ja hallintaa koskevat säännöt sekä muut televiestintää käsittelevässä alaryhmässä sovitut järjestelyt, jotka on kuvattu seuraavissa yhdeksässä asiakirjassa: 1. SCH/I-Telecom (92) 21 rev 2(1), 12. kesäkuuta 1992 "Poliisi- ja tulliviranomaisten tulevan radioviestintäjärjestelmän vaatimusten määrittely" 2. SCH/I-Telecom (95) 18, 8. kesäkuuta 1995 "Turvallisuusviranomaisten digitaalinen radio- ja viestintäjärjestelmä (taktiset ja toiminnalliset vaatimukset)" 3. SCH/I-Telecom (96) 44 rev 5, 14. marraskuuta 1997 "Schengen-valtioiden tulevien digitaalisten radioviestintäjärjestelmien päätelaitteille ja käyttöliittymille asetettavat vaatimukset" 4. SCH/I-Telecom (95) 33 rev 2, 6. joulukuuta 1995 "ETSI:lle esitetty pyyntö Schengen-viranomaisten asettamien taktis-toiminnallisten vaatimusten Euroopan laajuisten normien tutkimisesta" 5. SCH/I-Telecom (95) 35, 21. marraskuuta 1995 "Schengenin viestintävaatimukset ja TETRA-standardi ETSI:n kertomuksen mukaisesti" 6. SCH/I-Telecom/crypto (95) 37 rev 4, 8. heinäkuuta 1996 "Turvallisuusviranomaisten ja -yksiköiden digitaaliselle radioviestintäverkolle asettamat turvallisuusvaatimukset" 7. SCH/I-Telecom/crypto (97) 7 rev 5, 24. helmikuuta 1998 "Sopimus Schengen-algoritmien käytöstä ja säilytyksestä" 8. SCH/I-Telecom/crypto (97) 10 rev 2, 24. helmikuuta 1998 "Schengen-algoritmien kehittämiskriteerit" 9. SCH/I (98) 17 rev 4, 26. toukokuuta 1998 "Televiestintää käsittelevän alaryhmän tehtävän muutos erilaisten digitaalisten radioviestintäjärjestelmien keskinäisen yhteentoimivuuden tutkimiseksi" Luxemburgissa 28 päivänä huhtikuuta 1999. Puheenjohtaja C. H. Schapper (1) Rajoitettu jakelu.
Schengenin säännöstö - Toimeenpanevan komitean päätös, tehty 28 päivänä huhtikuuta 1999, käsikirjan laatimisesta niistä asiakirjoista, joihin voidaan liittää viisumi (SCH/Com-ex (99) 14)



Virallinen lehti nro L 239 , 22/09/2000 s. 0298 - 0298



TOIMEENPANEVAN KOMITEAN PÄÄTÖS, tehty 28 päivänä huhtikuuta 1999, käsikirjan laatimisesta niistä asiakirjoista, joihin voidaan liittää viisumi (SCH/Com-ex (99) 14) Toimeenpaneva komitea teki 16 päivänä syyskuuta 1998 Berliinissä päätöksen käsikirjan laatimiseksi asiakirjoista, joihin voidaan myöntää viisumi (SCH/Com-ex (98) 56). >TAULUKON PAIKKA> Toimeenpaneva komitea panee merkille, että käsikirjan II, III ja V osat (ks. liite(1)) ovat nyt käytettävissä ja ne lisätään I osaan (matkustusasiakirjat, joihin voidaan liittää viisumi), joka toimitettiin komitealle 16. joulukuuta 1998. Käsikirjasta, joka on laadittu asiakirjoista, joihin voidaan liittää viisumi, on näin ollen käytettävissä keskeiset osat. Euroopan unionissa kartutetaan jatkuvasti aineistokokonaisuutta, joka sisältää kopiot kyseisistä asiakirjoista. Niin ikään voidaan käyttää Interpolin julkaisemaa aitojen asiakirjojen käsikirjaa. Ajantasaistettu osa I sekä osat II, III ja V toimitetaan diplomaatti- ja konsuliedustustojen käyttöön. Ne voidaan myös toimittaa rajavartiolaitosten ja muiden ulkomaalaislakiin liittyvistä kysymyksistä vastaavien viranomaisten käyttöön. Asiakirjoista, joihin voidaan liittää viisumi, laaditun käsikirjan valmiita osia voidaan ajantasaistaa aina tarvittaessa, esimerkiksi joka kolmas vuosi 1 päivästä heinäkuuta 1999 alkaen. Luxemburgissa 28 päivänä huhtikuuta 1999. Puheenjohtaja C. H. Schapper (1) Ks. asiakirjan SCH/Com-ex (98) 56 liite.
1999/415/EHTY: Neuvostossa kokoontuneiden jäsenvaltioiden hallitusten edustajien päätös, annettu 17 päivänä kesäkuuta 1999, komission valtuuttamisesta irtisanomaan suorien kansainvälisten rautatietariffien käyttöön ottamisesta Sveitsin alueen kautta tapahtuvissa hiili- ja teräskuljetuksissa 28 päivänä heinäkuuta 1956 tehdyn sopimuksen



Virallinen lehti nro L 159 , 25/06/1999 s. 0052 - 0052



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, annettu 17 päivänä kesäkuuta 1999, komission valtuuttamisesta irtisanomaan suorien kansainvälisten rautatietariffien käyttöön ottamisesta Sveitsin alueen kautta tapahtuvissa hiili- ja teräskuljetuksissa 28 päivänä heinäkuuta 1956 tehdyn sopimuksen (1999/415/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan hiili- ja teräsyhteisön perustamissopimuksen ja erityisesti sen 70 artiklan sekä yleissopimuksen siirtymämääräyksistä tehdyn yleissopimuksen ja erityisesti sen 10 § toisen kohdan ja kolmannen kohdan 2 alakohdan, ottavat huomioon Euroopan hiili- ja teräsyhteisön perustamissopimuksen ja erityisesti sen 14 artiklan, ottavat huomioon suorien kansainvälisten rautatietariffien käyttöön ottamisesta Sveitsin alueen kautta tapahtuvissa hiili- ja teräskuljetuksissa 28 päivänä heinäkuuta 1956 tehdyn sopimuksen(1) ja erityisesti sen 11 artiklan, sekä katsovat, että (1) sopimuksen pitäminen voimassa ei ilmeisesti ole taloudelliselta kannalta perusteltua, koska EHTY 9001 -tariffit on lähes kokonaan korvattu yksilöllisillä asiakkaan ja kuljetusyrityksen välisillä sopimuksilla; rautatiekuljetusten hinnat perustuvat muiden kuljetusmuotojen ja erityisesti maantiekuljetusten sanelemiin hintoihin; rautatieliikenteen markkinavoimat ja kuljetusmuotojen välinen kilpailu ovat vieneet sopimukselta sen taloudellisen perusteen; olisi myös muistettava, että Sveitsin rautatieyritysten ei tarvitse noudattaa EHTY 9001 -tariffia kauttakuljetusten hinnoissa, ja (2) EHTY:n jäsenvaltioiden toimesta tapahtuvalla sopimuksen irtisanomisella ei ole Sveitsin kannalta taloudellisia vaikutuksia, sillä Sveitsin rautatieyritykset eivät sovella EHTY 9001 -tariffia määritellessään kauttakulkevien EHTY:n tuotteiden kuljetushintoja, OVAT PÄÄTTÄNEET SEURAAVAA: 1 artikla Komissio valtuutetaan EHTY:n korkean viranomaisen ominaisuudessa irtisanomaan suorien kansainvälisten rautatietariffien käyttöön ottamisesta Sveitsin alueen kautta tapahtuvissa hiili- ja teräskuljetuksissa 28 päivänä heinäkuuta 1956 tehty sopimus sekä ilmoittamaan irtisanomisen toteuttamisesta neuvostossa kokoontuneille jäsenvaltioille. 2 artikla Tämä päätös tulee voimaan sen tekemistä seuraavana päivänä. Tehty Luxemburgissa 17 päivänä kesäkuuta 1999. F. MÜNTEFERIN Puheenjohtaja (1) EYVL 17, 29.5.1957, s. 223.
1999/782/EY, EHTY, Euratom: Jäsenvaltioiden hallitusten edustajien päätös, tehty 24 päivänä marraskuuta 1999, Euroopan yhteisöjen tuomioistuimen tuomarin nimittämisestä



Virallinen lehti nro L 307 , 02/12/1999 s. 0057 - 0057



JÄSENVALTIOIDEN HALLITUSTEN EDUSTAJIEN PÄÄTÖS, tehty 24 päivänä marraskuuta 1999, Euroopan yhteisöjen tuomioistuimen tuomarin nimittämisestä (1999/782/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 223 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat seuraavaa: 1) Euroopan yhteisön tuomioistuimen perussäännöstä tehdyn pöytäkirjan 7 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien säännösten nojalla ja sen vuoksi, että tuomari Federico Mancini on kuollut, olisi nimitettävä toinen tuomari Federico Mancinin jäljellä olevaksi toimikaudeksi. 2) Nykyinen Euroopan yhteisöjen tuomioistuimen julkisasiamies Antonio Mario La Pergola on ilmaissut suostuvansa siihen, että hänet nimitetään tähän tehtävään, OVAT PÄÄTTÄNEET SEURAAVAA: 1 artikla Antonio Mario La Pergola nimitetään Euroopan yhteisöjen tuomioistuimen tuomariksi 15 päivänä joulukuuta 1999 alkavaksi ja 6 päivänä lokakuuta 2000 päättyväksi toimikaudeksi. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 24 päivänä marraskuuta 1999. Puheenjohtaja A. SATULI
1999/748/EY, EHTY, Euratom: Jäsenvaltioiden hallitusten edustajien päätös, tehty 10 päivänä marraskuuta 1999, Euroopan yhteisöjen ensimmäisen oikeusasteen tuomioistuimen jäsenen nimittämisestä



Virallinen lehti nro L 299 , 20/11/1999 s. 0031 - 0031



JÄSENVALTIOIDEN HALLITUSTEN EDUSTAJIEN PÄÄTÖS, tehty 10 päivänä marraskuuta 1999, Euroopan yhteisöjen ensimmäisen oikeusasteen tuomioistuimen jäsenen nimittämisestä (1999/748/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 225 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 d artiklan, ottavat huomioon Euroopan atomienergiayhteisön perustamissopimuksen ja erityisesti sen 140 a artiklan, ottavat huomioon Euroopan yhteisöjen ensimmäisen oikeusasteen tuomioistuimen perustamisesta 24 päivänä lokakuuta 1988 tehdyn neuvoston päätöksen 88/591/EHTY, ETY, Euratom(1), sekä katsovat, että Euroopan yhteisön tuomioistuimen perussäännöstä tehdyn pöytäkirjan 7 ja 44 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien määräysten nojalla olisi Euroopan yhteisöjen ensimmäisen oikeusasteen tuomioistuimeen nimitettävä jäsen eronneen Christopher Bellamyn tilalle tämän jäljellä olevaksi toimikaudeksi eli 31 päivään elokuuta 2001, OVAT PÄÄTTÄNEET SEURAAVAA: 1 artikla Nicholas Forwood nimitetään Euroopan yhteisöjen ensimmäisen oikeusasteen tuomioistuimen jäseneksi 2 päivästä joulukuuta 1999 31 päivään elokuuta 2001. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 10 päivänä marraskuuta 1999. Puheenjohtaja A. SATULI (1) EYVL L 319, 25.11.1988, s. 1, päätös sellaisena kuin se on viimeksi muutettuna vuoden 1994 liittymisasiakirjalla.
1999/628/EY, EHTY, Euratom: Jäsenvaltioiden hallitusten edustajien päätös, tehty 15 päivänä syyskuuta 1999, Euroopan yhteisöjen tuomioistuimen tuomarin nimittämisestä



Virallinen lehti nro L 248 , 21/09/1999 s. 0032 - 0032



JÄSENVALTIOIDEN HALLITUSTEN EDUSTAJIEN PÄÄTÖS, tehty 15 päivänä syyskuuta 1999, Euroopan yhteisöjen tuomioistuimen tuomarin nimittämisestä (1999/628/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 223 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat, että Euroopan yhteisön tuomioistuimen perussäännöstä tehdyn pöytäkirjan 5 ja 7 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien säännösten nojalla ja John MURRAYn eroamisen johdosta olisi nimitettävä toinen tuomari John MURRAYn jäljellä olevaksi toimikaudeksi, OVAT PÄÄTTÄNEET SEURAAVAA: 1 artikla Euroopan yhteisöjen tuomioistuimen tuomariksi nimitetään siitä päivästä, jona hän on vannonut valan, alkavaksi ja 6 päivänä lokakuuta 2003 päättyväksi toimikaudeksi Fidelma MACKEN. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 15 päivänä syyskuuta 1999. Puheenjohtaja A. SATULI